**MÓRÁGY KÖZSÉG ÖNKORMÁNYZAT**

**Képviselő-testülete**

**Szám: M/99-2/2019.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2019. január 21-én** 17,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Lieszkovszky Lászlóné, Ördög Zoltán, Illés Béla, Mucska Melinda képviselő (5 fő)

**Tanácskozási joggal megjelent:** Bakó Józsefné jegyző

**Jegyzőkönyvvezető:** Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait, a meghívottakat.

Megállapította, hogy a testület határozatképes, az ülést megnyitotta.

Ezután javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 5 igen szavazattal - az alábbi napirendi pontokat fogadta el:

**Napirendi javaslat:**

**Napirendi pontok:**

**1.)A 2019. évi beruházások és tervek egyeztetése**

Előterjesztő: Glöckner Henrik polgármester

(szóbeli előterjesztés)

**2.Általános iskolai körzethatárok kialakításának véleményezése**

*Előterjesztő: Glöckner Henrik polgármester*

*(szóbeli előterjesztés)*

**3. VÖT Társulás 2018. évi munkájáról való beszámoló**

*Előterjesztő: Glöckner Henrik polgármester*

*(írásbeli előterjesztés)*

**4.A Völgységi Önkormányzatok Társulása 2019.évi költségvetésének elfogadása**

*Előterjesztő: Glöckner Henrik polgármester*

*(írásbeli előterjesztés)*

**5.A roma és a német nemzetiségi önkormányzatokkal kötött együttműködési**

**megállapodások felülvizsgálata**

*Előterjesztő: Glöckner Henrik polgármester*

*(írásbeli előterjesztés)*

**6)Egyebek**

**7.)Kérdések, interpellációk**

**Napirendi pontok tárgyalása:**

**1.)A 2019. évi beruházások és tervek egyeztetése**

Előterjesztő: Glöckner Henrik polgármester

(szóbeli előterjesztés)

Glöckner Henrik polgármester elmondta, hogy A *„Magyar Falu Program”* keretein belül nagyon bízik benne, hogy a kistelepülések végre több lehetőséghez jutnak. Remélem, hogy a LEADER pályázatunk az idei évben nyertes lesz és sikerül a szabadtéri színpad megépítése. A parkolók elkészültek a vizesblokk építése folyamatban van. Fontosnak tartaná még, a szabadság utcai árkok kotrását, amelyre árajánlatot kell kérni. A temető területén szeretnék egy nagyobb tereprendezést elvégeztetni, a könnyebb karbantartás érdekében, sajnos a legtöbb idegen a temetőt látogatja, hiszen hozzá tartozik a mindennapjainkhoz. A múlt évben már szóba került a buszfordulóban megrongálódott szegélykövek cseréjének a fontossága, egy-egy járdaszakaszon feltöredezett szegélyek cseréje, valamint az Óvoda előtti vízgyűjtő cseréje is, mert nagyobb esőzésekkor hamar eltömődik, nagyobb átmérőjűre kell cserélni a lefolyót. A közvilágítás is minden évben hagy némi feladatot számunkra, mert még mindig szükség van 6-7 lámpatest kihelyezésére. Az árajánlatot ebben az esetben is meg kell kérni, hogy a továbbiakban tudjunk tervezni.

 A közmeghallgatáson elhangzott a Kismórágyi utcában élő lakóktól, hogy valamilyen formában a forgalmat kellene lassítani. A helyszínbejárás megszervezése folyamatban van, a tervek szerint 2019. január 25. napján KPM részéről és a rendőrség részéről is állnak rendelkezésünkre, és megtörténik a helyszínbejárás.

Összefoglalva a 2019. évi tervek a következők lennének :

* Szabadtéri színpad építése
* Szabadtéri színpadhoz vizesblokk építése
* Szabadság utcai árok kotrása
* Temető tereprendezés
* buszmegálló szegélykövek rendbetétele, vízelvezetés
* útfelújítás és járda
* közvilágítás
* Kismórágyi lassitó tábla

A képviselő ezekkel a tervekkel egyetértenek, megbízzák a polgármester az árajánlatok beszerzésére és következő üléseken hoz döntést.

**2.Általános iskolai körzethatárok kialakításának véleményezése**

*Előterjesztő: Glöckner Henrik polgármester*

*(szóbeli előterjesztés)*

Glöckner Henrik polgármester ismertette a Tolna Megyei Kormányhivatal Járási Hivatalától érkezett levelet, annak ismeretében kérte a képviselőket, hogy vitassák meg kérdést és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el a következő határozati javaslatról.

***/****2019.(I.21.) Képviselő-testületi határozat*

*az iskolai felvételi körzethatárok véleményezéséről*

*Mórágy Község Önkormányzat Képviselő-testülete úgy határozott, hogy a Tolna Megyei Kormányhivatal Szekszárdi Járási Hivatal a kötelező felvételt biztosító általános iskolák felvételi körzethatárainak megállapításához megküldött tervezetében a Mórágyi Általános Iskola felvételi körzethatárával egyetért, és azt elfogadásra javasolja.*

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatot hozta:

**2/2019.(I.21.) Képviselő-testületi határozat**

**az iskolai felvételi körzethatárok véleményezéséről**

Mórágy Község Önkormányzat Képviselő-testülete úgy határozott, hogy a Tolna Megyei Kormányhivatal Szekszárdi Járási Hivatal a kötelező felvételt biztosító általános iskolák felvételi körzethatárainak megállapításához megküldött tervezetében a Mórágyi Általános Iskola felvételi körzethatárával egyetért, és azt elfogadásra javasolja.

Határidő: 2019. február 15.

Felelős: Glöckner Henrik polgármester

Határozattal értesítendő: Tolna Megyei Kormányhivatal Járási Hivatala Szekszárd

**3. VÖT Társulás 2018. évi munkájáról való beszámoló**

*Előterjesztő: Glöckner Henrik polgármester*

*(írásbeli előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**3/2019. (I.21. ) Képviselő-testületi határozat**

**Völgységi Önkormányzatok Társulásának 2018. évi munkájáról való beszámoló**

Mórágy Község Önkormány testülete elfogadja a Völgységi Önkormányzatok Társulásának 2018. évi feladatellátásáról szóló beszámolót a határozat 1. melléklete szerint.

Határidő: azonnal

Felelős: Glöckner Henrik polgármester

Határozattal értesítendő: Völgységi Önkormányzatok Társulása

**4 .A Völgységi Önkormányzatok Társulása 2018. évi költségvetésének elfogadása**

*Előterjesztő: Glöckner Henrik polgármester*

*(írásbeli előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatot hozta:

**4/2019. (I.21. ) Képviselő-testületi határozat**

**Völgységi Önkormányzatok Társulásának 2019. évi költségvetéséről**

Mórágy Község Önkormányzatának Képviselő-testülete a határozat 1. melléklete szerint hagyja jóvá a Völgységi Önkormányzatok Társulásának 2019. évi költségvetését.

.

Határidő: azonnal

Felelős: Glöckner Henrik polgármester

Határozattal értesítendő: Völgységi Önkormányzatok Társulása

**5.A roma és a német nemzetiségi önkormányzatokkal kötött együttműködési**

**megállapodások felülvizsgálata**

*Előterjesztő: Glöckner Henrik polgármester*

*(írásbeli előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő - testülete egyhangúlag, 5 igen szavazattal a következő határozatokat hozta:

**5/2019. (I.21. ) Képviselő-testületi határozat**

**a Német Nemzetiségi Önkormányzattal kötött együttműködési megállapodás**

**felülvizsgálatáról**

Mórágy Község Önkormányzatának Képviselő-testülete felülvizsgálta az Önkormányzat és a Mórágy Német Nemzetiségi Önkormányzat közötti együttműködési megállapodást és a megállapodásban rögzített szabályokon nem változtat.

Határidő: azonnal

Felelős: Glöckner Henrik polgármester

Határozattal értesítendő: Német Nemzetiségi Önkormányzat elnöke

**6/2019. (I.21. ) Képviselő-testületi határozat**

**a Roma Nemzetiségi Önkormányzattal kötött együttműködési megállapodás felülvizsgálatáról**

Mórágy Község Önkormányzatának Képviselő-testülete felülvizsgálta az Önkormányzat és a Mórágyi Roma Nemzetiségi Önkormányzat közötti együttműködési megállapodást a megállapodásban rögzített szabályokon nem változtat.

Határidő: azonnal

Felelős: Glöckner Henrik polgármester

Határozattal értesítendő: Roma Nemzetiségi Önkormányzat elnöke

**6)Egyebek**

* **Féli program**

Glöckner Henrik polgármester ismertette a képviselő-testület tagjaival, hogy megkereste Fél testvértelepülésünk polgármestere, hogy 2019. június 21-22-23. napján megrendezésre kerül a „Halas Nyár” elnevezésű rendezvény, amelyre szeretettel várnak minden kedves érdeklődőt.

* **Jakab Zoltán kérelme**

Glöckner Henrik polgármester elmondta, hogy Jakab Zoltán, azzal a kéréssel kereste meg az önkormányzatot, hogy lakhatatlan ingatlanát vásárolja meg.

A fent nevezett jelenleg börtönbüntetését tölti, várhatóan 2020. év szeptemberében szabadul. A lakhatása nem megoldott, ezért kérte az Önkormányzat segítségét.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2019. (I. 21.) Képviselő-testületi határozat*

*Jakab Zoltán kérelméről*

*Mórágy Község Önkormányzatának Képviselő-testülete úgy határozott, hogy Jakab Zoltán (Büntetés Végrehajtó Intézet) kérelmét elutasítja, a felajánlott ingatlant nem kívánja megvásárolni.*

Szavazás után Mórágy község Önkormányzat képviselő testülete egyhangúlag, 5 igen szavazattal a következő határozatot hozta:

**7/2019. (I. 21.) Képviselő-testületi határozat**

**Jakab Zoltán kérelméről**

Mórágy Község Önkormányzatának Képviselő-testülete úgy határozott, hogy Jakab Zoltán (Büntetés Végrehajtó Intézet) kérelmét elutasítja, a felajánlott ingatlant nem kívánja megvásárolni.

Határidő: azonnal

Felelős: Glöckner Henrik polgármester

Határozattal értesítendő: - kérelmező

**7.)Kérdések, interpellációk**

Ördög Zoltán képviselő elmondta, hogy a Kossuth utca pincesorra vezető szakaszán beszakadt egy pince, fontos lenne a vízelvezetést megoldani, mert így más is veszélybe kerülhet. Körülbelül 100 m –es útszakaszt kellene javítani a vízelvezetés érdekében, mart aszfalttal esetlegesen teríteni, vagy megoldásokat keresni.

Mucska Melinda képviselő elmondta, hogy ismét nagyon sok a szemét a település külső, erdős részein. Az aljnövényzet elfagyását követően nagyon szembetűnő, hogy mennyire sok a szemét elszórva. Azzal a kéréssel fordult a képviselő – testület tagjaihoz, hogy részére, valamint az Általános Iskola tanulói részére a szemétszedéshez használható kesztyűket, zsákokat biztosítani szíveskedjenek.

A nyílt testületi ülésen egyéb kérdés, hozzászólás nem volt, a polgármester megköszönte az azon való részvételt és az ülést 18.45 órakor bezárta.

Kmft.

**Glöckner Henrik Bakó Józsefné**

 polgármester jegyző